=== Fæstebøndernes trodsighed ===
Forståelig utilfredshed og trodsighed florerede alligevel i bondestanden, som blandt andet klagede over, at hoveriet havde udviklet sig til en grov udnyttelse, der betød, at bønderne kunne ikke betale afgifter og effektivisere deres egne landbrug med alle de tvungne dage med hoveri.<ref name="eng166">Engberg (2009), s. 166</ref> På den anden side klagede en kreds af godsejere over bøndernes genstridighed.<ref name="eng167">Engberg (2009), s. 167</ref><ref group=note>Dette fremhæves ligeledes i kilde 13.1 i Torben Hansgårds afhandling, ''Danmark under forvandling''. Kilden her er et klagebrev fra godsejeren på Lynderupgård til kongen, hvori han nævner, at han er udsat for opsætsigheder fra sine fæstebønder, der efter stort hoveri nægter at lave mere. I kilden siger godsejeren, at han ikke kan få sit [[korn]] bjærget, og at hans egne folk endda er udsat for overlast og vold fra disse utilfredse bønder. Godsejer Lottrup understreger i brevet, at det er et farligt eksempel for andre gårde i landet.</ref> Konflikterne betød, at [[Christian Ditlev Frederik Reventlow]], som var [[Frederik 6.|kronprinsens]] fortrolige, arbejde for at nedsætte en kommission, der skulle stille forslag om reformer i landbruget.<ref name="eng174">Engberg (2009), s. 174</ref>
Historie Videnskab Humaniora